text: 60 asylansøgere kommer  til Fredericia 
  16 oktober 2014 kl. 18.43
  60 asylansøgere ankommer til Bülows Kaserne i Fredericia i morgen. Frivillige er klar til at tage imod dem.
  Dansk Røde Kors og Frivilligcenter Fredericia melder sig klar til at modtage de 60 første asylansøgere, der ankommer til Fredericia i morgen.
  De har snakket sammen om, at de kan gøre.
  - Vi kan hurtigt være klar med eksempelvis tøj og legetøj, men også andre ting, hvis der er brug for det, siger Bo A. Lundgreen fra Frivilligcenter Fredericia til Fredericia Dagblad.
  - Vi håber at finde ud af, hvad vi kan hjælpe med, når nu lige de har fået sig etableret, siger Bo A. Lundgreen til avisen.
  